Adl

Adl (arapski: عدل, 'adl) je arapska riječ za pravednost, pravdu, nepristrasnost, poštenje, čestitost, tačnost, preciznost. Također može značiti: “ispraviti”, i “pravedno postupati”; sa različitim prijedlozima nudi i različita, nova značenja: sa prijedlogom “bi” ima značenje “izjednačavati” (nekoga s nekim), “skretati”; s prijedlogom “ilā” može imati značenje “vratiti se”; sa česticom “bejn” ima značenje “jednako (pravedno) postupati”, “ne praviti nikakvu razliku između”. U drugoj formi ('addele) i osmoj formi (i'tedele), glagol ima značenje “staviti u ravnotežu”, “ujednačiti” odnosno “biti ravnomjeran”.El-Adlu” (أَلْعَدْل) – Pravični je jedno od imena Allaha.

 U islamskom pravu 
Pravnici i teoretičari su riječ adl koristili u islamskom pravu kod ocjenjivanja karaktera pojedinca. U ovom aspektu adl je najbolje prevesti kao poštenje i ispravnost pojedinca. U hadiskoj nauci el-adl označava prenosioca hadisa kod kojeg se nije pojavila osobina koja narušava njegovu ispravnost u vjeri ili njegovu čestitost, stoga se od njega prihvata ono što prenosi, kao i njegovo svjedočenje, uz prisustvo ostalih uvjeta koje je ulema postavila.

 U islamskom vjerovanju 
U islamskom vjerovanju adl se odnosi kako na pravednost kao osobinu Allaha tako i na obavezu vjernika da budu pravedni što se u Kur'anu izjednačava sa pobožnošću: „Pravedni budite, pravednost je najbliža bogobojaznosti!“ (Kur'an, El-Maide 8.).

"Tevhid i adl dva su temeljna učenja na kojima Kur'an snažno insistira i na njih upozorava, jer su oni osnova ovoga svijeta i svega postojećega. Povrijediti to dvoje znači povrijediti samu bit ljudskoga života i obesmisliti fenomen postojanja".

 Lično ime 
Kao lično ime u Bosni i Hercegovini, adl se pojavljuje u izvedenim varijantama npr. Adil, Adila.

 Reference 

Kategorija:Islam